kinaskak
Kinaskak er et brætspil, der er beslægtet med halma, men intet har med hverken Kina eller skak at gøre. Kinaskak spilles af to til seks personer på et stjerneformet bræt med huller. Hver spiller har ti kugler samlet i en af de seks stjernespidser, og spillet går ud på hurtigst muligt og efter særlige regler at få bragt sine kugler over til den modsatte stjernespids.